આરટીઆઇ ઍક્ટિવિસ્ટ અનિલ ગલગલીએ મુંબઈમાં કુલ કેટલાં બિલ્ડિંગોને સુધરાઈએ ઓસી આપ્યાં છે એની માહિતી આરટીઆઇ ઍક્ટ અંતર્ગત અરજી દ્વારા માગી હતી. ‘મિડ-ડે’ સાથે વાતચીત કરતાં અનિલ ગલગલીએ કહ્યું હતું કે ‘આરટીઆઇના જવાબમાં સુધરાઈએ કહ્યું હતું કે તેમની પાસે આવી કોઈ વિગતો ન હોવાથી એ આ માહિતી આપી શકે એમ નથી. સુધરાઈના જવાબને કારણે મને આંચકો લાગ્યો હતો. એથી ૨૦૧૨ની ૧૫ જૂને આ વિશેનું મેમોરેન્ડમ સુધરાઈના કમિશનર સીતારામ કુંટેને આપ્યું હતું તેમ જ તમામ વિગતો ભેગી કરી વેબસાઇટ પર એને પ્રસિદ્ધ કરવાની માગણી કરી હતી.’